Document ID: 32013R0370

IZVEDBENA UREDBA KOMISIJE (EU) št. 370/2013
z dne 22. aprila 2013
o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 329/2007 z dne 27. marca 2007 o omejevalnih ukrepih proti Demokratični ljudski republiki Koreji (1), zlasti člena 13(1)(b), (d) in (e) Uredbe,
ob upoštevanju naslednjega:
(1)
V Prilogi IV k Uredbi (ES) št. 329/2007 je naveden seznam oseb, subjektov in organov, ki sta jih določila Odbor za sankcije ali Varnostni svet Združenih narodov (v nadaljnjem besedilu: VSZN) v skladu z odstavkom 8(d) Resolucije VSZN št. 1718 (2006) ter katerim se v skladu z navedeno uredbo zamrznejo sredstva in gospodarski viri.
(2)
Odbor za sankcije VSZN je 7. marca 2013 na seznam oseb, subjektov in organov, katerim bi bilo treba zamrzniti sredstva in gospodarske vire, dodal tri fizične osebe in dva subjekta. Te fizične osebe in subjekta bi bilo treba uvrstiti na seznam iz Priloge IV k Uredbi (ES) št. 329/2007.
(3)
V Prilogi V k Uredbi (ES) št. 329/2007 je naveden seznam oseb, subjektov in organov, ki niso navedeni v Prilogi IV in ki jih je v skladu s točkama (b) in (c) člena 4(1) Skupnega stališča 2006/795/SZVP določil Svet. En subjekt, ki bo v skladu s sklepom Odbora za sankcije uvrščen na seznam iz Priloge IV, bi bilo treba črtati iz Priloge V, kamor je bil uvrščen. En vnos, uvrščen na seznam iz Priloge V, bi bilo treba spremeniti.
(4)
Prilogi IV in V k Uredbi (ES) št. 329/2007 bi bilo zato treba ustrezno spremeniti.
(5)
Da se zagotovi učinkovitost ukrepov iz te uredbe, bi morala ta uredba začeti veljati takoj -
SPREJELA NASLEDNJO UREDBO:
Člen 1
Uredba (ES) št. 329/2007 se spremeni:
(1)
Priloga IV se spremeni v skladu s Prilogo I k tej uredbi;
(2)
Priloga V se spremeni v skladu s Prilogo II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. aprila 2013

Labels: 18
5